wannaphong/clean_thaiwikipedia huggingface dataset:
# โจ สิงห์สังเวียน
โจ สิงห์สังเวียน   เป็นการ์ตูนที่ได้รับความนิยมในช่วงปี 1968 - 1973 ใน นิตยสารการ์ตูนรายสัปดาห์โชเน็น, งานการ์ตูนอมตะชิ้นนี้ได้เขียนโดย อาซาโอะ ทาคาโมริ, ภาพวาดโดย เท็ตซึย่า ชิบ่า และเผยแพร่โดย โคดันชา ซึ่งได้ตีพิมพ์ในญี่ปุ่นมากกว่า 20 ล้านชุด โจ สิงห์สังเวียน ยังได้รับการพัฒนาเป็นการ์ตูนแอนิเมชันซีรีส์ ในปี 1970 - 1971 ด้วยความสำเร็จที่ล้นหลามจากหนังสือการ์ตูนและทีวีซีรีส์ โจ สิงห์สังเวียน ได้รับการนำมาฉายในโรงภาพยนตร์ในปี 1980 - 1981

นักแสดง, ผู้อำนวยการ
 ยาบุกิ โจ นำแสดงโดย นักแสดง - นักร้อง ชื่อดัง ยามาชิตะ โทมฮิสะ (ยามะพี)
 ริคิอิชิ นำแสดงโดย อาซะยะ อิซิย่า ตัวละครเสริมที่ดูแลสุขภาพของริคิอิชิ
 ชิรากิ ยุโกะ แสดงโดย คาริน่า นักแสดงชั้นนำของญี่ปุ่น
 โซริ ฟุมิฮิโกะ ผู้กำกับชื่อดังจากหนังกีฬาชื่อดังในอดีต ปิงปอง ซึ่งโดดเด่นด้วยการถ่ายภาพยอดเยี่ยมด้วยเทคโนโลยีคอมพิวเตอร์ กราฟิก และผลงานชิ้นล่าสุดของเขา โจ สิงห์สังเวียน ได้แนะนำตัวละครในตำนานของหนังสือการ์ตูนภาพยนตร์

 เนื้อเรื่อง 
ยาบุกิ โจ นักเลงข้างถนนทาดาได้พบกับ ทันเกะ ดันเป เจ้าของค่ายมวยที่ตกอับ ดันเปเห็นว่าโจมีแววจึงชวนมาเป็นนักมวยต่อมาโจได้ทำผิดแล้วถูกส่งเข้าสถานกักกันเยาวชนที่นั่นได้พบกับ ริกิชิ ผู้ซึ่งเห็นแววชกมวยในตัวโจ ทั้งสองได้ชกมวยกันในสถานกักกัน 

ต่อมา ริกิชิได้ออกจากสถานกักกัน โจจึงสัญญาว่จะเป็นนักมวยอาชีพเพื่อไปสู้กับริคิอิชิอีกครั้ง โจ กับ ดันเป ได้ฝึกซ้อมอย่างหนักจนได้เป็นนักมวยอาชีพและเอาชนะ วูลฟ์ คาเนกูชิ ได้ ต่อมาวูลฟ์ก็ต้องแขวนนวมไป โจจึงได้ชกกับริคิอิชิอีกครั้ง คราวนี้ โจเป็นฝ่ายแพ้ แต่ริคิอิชิต้องเสียชีวิตในการแข่งขันเพราะลดน้ำหนักและโดนหมัดของโจจนเลือดคลั่งในสมอง โจไม่สามารถชกใครได้อีกจนโยโกะพาไปพบ คาร์ลอส ริเวียร่า แชมป์อันดับ 6 ของโลก ทำให้โจไฟติดอีกครั้ง โจเสมอกับคาร์บอส แต่ต่อมาเมื่อคาร์ลอสไปชิงแชมป์โลกกับ โฮเซ่ เมนโดซ่า คาร์ลอสกลับโดนน็อคยกแรกและกลายเป็นคนพิการ ซึ่งเป็นเพราะหมัดของโจในไฟต์ก่อนที่มาชกกับโฮเซ่ ต่อมาโจสามารถเอาชนะ คิม เรน ฮี และได้เป็นแชมป์เอเชียแปซิฟิก จนได้โอกาสชิงแชมป์โลกกับโฮเซ่  

แฟนหนังสือการ์ตูนได้พบแรงจูงใจจากหนังสือการ์ตูนเรื่องนี้ในความกล้าหาญ และชนะใจแฟน ๆ นับล้าน ๆ ทั้งเด็กและผู้ใหญ่มากกว่า 40 ปี หลังจากการพิมพ์ ในขณะนี้ครั้งแรกในประวัติศาสตร์ที่การ์ตูนแห่งตำนานได้ถูกนำมาฉายเป็นภาพยนตร์ ครั่งแรกในเมืองไทยในโรงภาพยนตร์วันที่ 28 เมษายน 2554
# โรงเรียนบางปะอิน "ราชานุเคราะห์ ๑"
โรงเรียนบางปะอิน "ราชานุเคราะห์ ๑" (อังกฤษ : Bang Pa-in "Rachanukroh 1" School ; อักษรย่อ : ร.น.๑ , Racha 1) เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ และเป็นโรงเรียนมาตรฐานสากล (World Class Standard School) สังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณถนนปราสาททอง ตำบลบ้านเลน อำเภอบางปะอิน จังหวัดพระนครศรีอยุธยา เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นและโรงเรียนประจำอำเภอบางปะอิน

 ประวัติ 
โรงเรียนบางปะอิน "ราชานุเคราะห์ ๑" มีที่ตั้งเดิมอยู่ที่วัดนิเวศธรรมประวัติ ซึ่งจัดการเรียนการสอนมาตั้งแต่ปี พ.ศ. 2426 ในรัชสมัยของพระบาทสมเด็จพระจุลจอมเกล้าเจ้าอยู่หัว โดยเป็นโรงเรียนประชาบาลแห่งแรกของสยาม

ในปี พ.ศ. 2478 พระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระราชทานทรัพย์ส่วนพระองค์ จำนวน 6,300 บาท เพื่อสร้างโรงเรียนแห่งใหม่ในบริเวณทุ่งนาหลังที่ว่าการอำเภอบางปะอิน ซึ่งเป็นที่ดินทรัพย์สินส่วนพระมหากษัตริย์ จำนวน 33 ไร่ 2 งาน และต่อมาในวันที่ 11 พฤศจิกายน  พ.ศ. 2479 ทรงได้พระราชทานนามโรงเรียนว่า โรงเรียนราชานุเคราะห์ ๑ พ.ศ. ๒๔๗๘ (ชื่อโรงเรียนตั้งให้พ้องกับพระนามของสมเด็จพระเจ้าบรมวงศ์เธอ กรมพระยาดำรงราชานุภาพ) ซึ่งต่อมากรมสามัญศึกษาได้เปลี่ยนชื่อโรงเรียนเป็น โรงเรียนบางปะอิน "ราชานุเคราะห์ ๑" เช่นในปัจจุบัน (141 ปี)

โรงเรียนบางปะอิน "ราชานุเคราะห์ ๑" ได้รับคัดเลือกจากกระทรวงศึกษาธิการ ให้เป็นสถานศึกษารางวัลพระราชทาน ระดับมัธยมศึกษาขนาดใหญ่ ประจำปีการศึกษา 2534, 2550, 2556, และ 2564

 รายนามผู้อำนวยการโรงเรียน 
ตั้งแต่ พ.ศ. 2454 - ปัจจุบัน มีรายนามผู้อำนวยการโรงเรียนเรียงตามลำดับ ดังนี้

ลำดับ ชื่อ-สกุลปีที่ดำรงตำแหน่ง 1ขุนประจิดรุณเภท (เพี้ยนขะฤกษ์)พ.ศ. 2454 - พ.ศ. 24602นายขำ ธรรมศิริพ.ศ. 2460  - พ.ศ. 24643ขุนศรีสถิตศึกษากร (ปลั่ง ศรีสถิต)พ.ศ. 2465  - พ.ศ. 24654นายสวัสดิ์ พรรณทรัพย์พ.ศ. 2466  - พ.ศ. 24715นายเพิ่ม เนตรงามพ.ศ. 2471  - พ.ศ. 24736พลโทพลพัฒน์ สุวรรณชฎ (สังวาลย์ สุวรรณชฎ)พ.ศ. 2473  - พ.ศ. 24747นายทองหล่อ สาทรประภาพ.ศ. 2474  - พ.ศ. 24748นายรัตน์ อรุณ (รััตน์ จีนจู)พ.ศ. 2474  - พ.ศ. 24829นายวรากร กัณตามระพ.ศ. 2482  - พ.ศ. 248610นายบุญอวบ บูรณะบุตรพ.ศ. 2486  - พ.ศ. 249511นายฟื้น โรจนะเสถียรพ.ศ. 2495  - พ.ศ. 249712นายเลื่อน วุฑณยากรพ.ศ. 2497  - พ.ศ. 250313นายสำราญ วงศ์ทองคำพ.ศ. 2503  - พ.ศ. 251914นายสังเวียน ฉ่ำเฉลิมพ.ศ. 2519  - พ.ศ. 252515นายประจวบ สมุทรพ.ศ. 2525  - พ.ศ. 253016นายจักกฤษณ์ ธีระอรรถพ.ศ. 2530  - พ.ศ. 253517นายสุวัฒน์ ปานมุขพ.ศ. 2535  - พ.ศ. 253618นายปลด โพธิสวัสดิ์พ.ศ. 2536  - พ.ศ. 253919นายพิสิษฐ์ รื่นกวีพ.ศ. 2539  - พ.ศ. 254320นางสาวกาญจนา สอนง่ายพ.ศ. 2543  - พ.ศ. 254421นายประสิทธิ์ พ่วงภักดีพ.ศ. 2544  - พ.ศ. 254522นายสมพิศ ศุภพงษ์พ.ศ. 2545  - พ.ศ. 254523นายอำนวย เอกฐินพ.ศ. 2545  - พ.ศ. 254924นางสาวประเสริฐ อยู่นานพ.ศ. 2549  - พ.ศ. 255125นางธนาลัย ลิมปรัตนสีรีพ.ศ. 2551  - พ.ศ. 255226นางจรรยา สุขประเสริฐพ.ศ. 2552  - พ.ศ. 255427นายคมสัน เปี่ยมชูชาติพ.ศ. 2554  - พ.ศ. 255728นายสุวิชช์ชัย อังกูรสุรชัยพ.ศ. 2557  - พ.ศ. 255929นายประจวบโชค สร้อยสมพ.ศ. 2559  - พ.ศ. 256630ดร.เจนวุฒิ บุญชูพงศ์พ.ศ. 2566  - ปัจจุบัน

แหล่งข้อมูลอื่น
 เว็บไซต์โรงเรียนบางปะอิน "ราชานุเคราะห์ ๑"
# นางงามจักรวาล 1953
นางงามจักรวาล 1953  เป็นการจัดการประกวดนางงามจักรวาลครั้งที่ 2 ของโลก จัดขึ้นในวันที่ 18 กรกฎาคม พ.ศ. 2496 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 26 คน จากทั่วโลก อาร์มี คูเซลา นางงามจักรวาล 1952 ไม่ได้มามอบมงกุฎ เพราะต้องการไปแต่งงาน.  แต่มีมานักแสดงหญิงมามอบให้แทน โดยผู้ที่ได้รับตำแหน่งนางงามจักรวาลในปีนี้ ได้แก่ คริสเตียน มาร์เทล สาวงามวัย 18 ปี จากประเทศฝรั่งเศส

 ผลการประกวด 
ลำดับ
 ผลการประกวด ผู้เข้าประกวด นางงามจักรวาล 1953 – คริสตียาน มาร์แตล รองอันดับ 1 – เมอร์นา แฮนเซน รองอันดับ 2 – คินุโกะ อิโตะ รองอันดับ 3 – อานา เบร์ตา เลเป รองอันดับ 4  – แม็กซีน มอร์แกน 16 คนสุดท้าย – ลอร์ เฟลเกอร์
 – เทลมา เบรวิส
 – ยิทเทอ โอลเซิน
 – คริสเทิล ชาค
 – รีตา สตัซซี
 – ซินเนอเว กุลบรันด์เซ็น
 – เอมีตา อาโรเซเมนา
 – แมรี อันน์ ซาร์เมียนโต
 – อิงกริด มิลส์
 – ไอเตน อัคโยล
 – อาลีเซีย อีบาเญซ

รางวัลพิเศษ
 รางวัล ผู้ชนะ นางงามมิตรภาพ – จีนน์ ทอมสันขวัญใจช่างภาพ  – เมอร์นา แฮนเซน

กรรมการ
 เจฟฟ์ แชนด์เลอร์ - นักแสดง และ นักร้อง
 อาร์ลีน ดาห์ล - นักแสดง
 รอนด้า เฟลมมิ่ง 
 คอสแตนซ์ มัวร์ - นักร้อง และ นักแสดง

 ผู้เข้าประกวด 
มี 26 ผู้เข้าประกวด ต่อไปนี้

 - มูเรียล แฮกเบิร์ก
 - แม็กซีน มอร์แกน
 - ลอค์ เฟลเกอร์
 - เอเลน คอค์ทัวค์
 - เธลม่า อลิซาเบธ เบรวิส
 - ยึดดี โอลเซน
 - เตยา โซปาเนน
 - คริสเตียน มาร์เทล
 - คริสเทล ชาค
 - โดเรต้า ซีรู
 - ไอลีน สโตนส์
 - ริต้า สตาซซี่
 - คินุโกะ อิโตะ

 - อนา เบอร์ตา เลเป้ † 
 - ซินโนว กุลแบรนด์เซน
 - เอมิต้า อโรเซเมน่า †
 - แมรี่ แอน ซาร์มิเอนโต้ †
 - คริสติน่า ปาเชโก
 - แวนด้า อิริซาร์รี่
 - อินกริด มิลส์
 - อุลล่า แซนด์เคลฟ
 - แดเนียลล์ อูดิเนต์
 - อีเทน อัคโยล
 - อลิเซีย อิบานเญซ
 - เมอร์น่า เร แฮนเซ่น
 - จิเซล่า โบลานโญส

รายละเอียดใน ปี 1953
 เข้าประกวดไม่สำเร็จ
   - ไวโอเลต เซลย์ฮ์
   - คอเลตต์ส เรบส์
  (สาวชาวยุโรปคนที่ 2 ต่อจาก ฟินแลนด์) ชนะเลิศคว้ามงกุฎได้เป็นครั้งแรกของประเทศ
 ประเทศที่เข้ารอบเมื่อก่อนหน้านี้เมื่อปีที่แล้ว ได้แก่ , , ,  และ 
  และ  เข้าร่วมประกวดปีนี้เป็นปีแรก
  เข้าร่วมประกวดเป็นปีแรก และสามารถผ่านเข้ารอบได้สำเร็จ
 , , , , , , , , ,  และ  ผ่านเข้ารอบได้เป็นครั้งแรก
  ชนะรางวัล นางงามมิตรภาพ เป็นครั้งที่สอง (ในปีนี้การประกวดนางงามจักรวาลและมิสยูเอสเอจัดการประกวดร่วมกัน)
# สตู ฮาร์ต
สตู ฮาร์ต  เกิดวันที่ 3 พฤษภาคม ค.ศ. 1915 เป็นนักมวยปล้ำอาชีพชาวแคนาดา ของสมาคม เวิลด์เรสต์ลิงเฟดดิเรชั่น (WWF) ปัจจุบันได้เสียชีวิตลงเมื่อวันที่ 13 ตุลาคม 2003 หลังจากที่สตูได้เข้ารับการรักษาในโรงพยาบาลทั่วไป Rockyview ตั้งแต่วันที่ 3 ตุลาคม 2003 สำหรับอาการติดเชื้อข้อศอกและภาวะปอดอักเสบ นอกจากนี้เขายังรับความเดือดร้อนจากโรคที่เกี่ยวข้องกับโรคเบาหวานและโรคข้ออักเสบ ปี 2010 สตูได้รับบรรจุเข้าสู่หอเกียรติยศดับเบิลยูดับเบิลยูอี โดยครอบครัวฮาร์ตมารับรางวัลแทน

ผลงานความสำเร็จ
Cauliflower Alley Club
Iron Mike Mazurki Award (2001)

Professional Wrestling Hall of Fame
Class of 2014

Stampede Wrestling
Stampede Wrestling Hall of Fame"Stampede Wrestling Hall of Fame (1948–1990)", Puroresu Dojo; retrieved November 26, 2013.

World Wrestling Entertainment
WWE Hall of Fame (Class of 2010)

Wrestling Observer Newsletter awards
Wrestling Observer Newsletter Hall of Fame (Class of 1996)

Other titles
Northwest Tag Team Championship (2 times) - with Pat Meehan and Luigi Macera
Dean Youngs Foundation

 หมายเหตุ
# จังหวัดแอโน
แอโน  เป็นจังหวัดที่ตั้งอยู่ทางตะวันตกที่สุดของแคว้นวอลลูนในประเทศเบลเยียม ทางเหนือมีพื้นที่ติดต่อกับจังหวัดเวสต์ฟลานเดอส์ จังหวัดอีสต์ฟลานเดอส์ และจังหวัดเฟลมิชบราบันต์ ทางตะวันออกเฉียงเหนือติดต่อกับจังหวัดวอลลูนบราบันต์ ทางตะวันออกติดต่อกับจังหวัดนามูร์ของประเทศเบลเยียม และทางตะวันตกติดต่อกับจังหวัดนอร์และจังหวัดแอนของประเทศฝรั่งเศส 

จังหวัดแอโนมีเมืองหลวงชื่อมงส์ มีเมืองใหญ่ที่สุดชื่อชาร์เลอรัว และมีพื้นที่ 3,813 ตารางกิโลเมตร แบ่งออกเป็น 7 เขต ซึ่งแบ่งออกเป็นเทศบาลรวม 69 เทศบาล จังหวัดแอโนมีประชากรจำนวน 1,344,241 คน ซึ่งทำให้แอโนเป็นจังหวัดที่มีประชากรมากที่สุดของเขตวอลลูน

 เขตการปกครอง 
จังหวัดแอโนประกอบด้วย 7 เขต  ได้แก่ เขตอัต เขตชาร์เลอรัว เขตมงส์ เขตมูครง เขตซัวญี เขตตุแอ็ง และเขตตูร์แน

และแบ่งย่อยเป็น 69 เทศบาล  ดังแผนที่นี้
ไฟล์:Municipalities Hainaut Belgium Map - Number.svg
# ธง แจ่มศรี
ธง แจ่มศรี หรือ สหายประชา ธัญญไพบูลย์ (17 ธันวาคม พ.ศ. 2464 – 9 กรกฎาคม พ.ศ. 2562) อดีตเลขาธิการพรรคคอมมิวนิสต์แห่งประเทศไทย ซึ่งได้รับตำแหน่งเมื่อปี พ.ศ. 2525 แม้ว่าพรรคคอมมิวนิสต์ฯ จะยุติการดำเนินการไปแล้ว แต่นายธง ยังคงมีความเคลื่อนไหวในการออกแถลงการณ์ของพรรคฯ เมื่อปี พ.ศ. 2551ถ้อยแถลงเนื่องในโอกาสวันก่อตั้งพรรคครบรอบ 66 ปี

 ประวัติ 
ธง แจ่มศรี เกิดเมื่อวันที่ 17 ธันวาคม พ.ศ. 2464 ที่ตำบลป่ามะคาบ อำเภอเมืองพิจิตร จังหวัดพิจิตร เป็นบุตรของเสา กับยอ แจ่มศรี โดยเป็นชาวไทยเชื้อสายเวียดนาม มีพี่น้อง 3 คน

ธงเข้ารับการศึกษาชั้นประถมศึกษาที่โรงเรียนบ้านหนองบัว จนจบชั้นมัธยมปีที่ 3 จาก โรงเรียนอุดรพิทยานุกูล จังหวัดอุดรธานี และเข้าศึกษาต่อที่ มหาวิทยาลัยหัวเฉียวเฉลิมพระเกียรติ ในขณะที่ศึกษาอยู่ ได้เข้าร่วมกิจกรรมกับพรรคคอมมิวนิสต์ โดยการเป็นเจ้าหน้าที่ประจำสำนักงาน ต่อมาถูกจับในข้อหาเป็นคอมมิวนิสต์ เมื่อวันที่ 19 เมษายน พ.ศ. 2479 ภายหลังศาลตัดสินให้ทำทัณฑ์บนแล้วปล่อยตัว เนื่องจากอายุยังน้อย แต่ไม่มีผู้ปกครองมารับตัว จึงต้องติดคุกเป็นเวลา 3 ปี 4 เดือน ในระหว่างนั้นได้ดำเนินการขออุทธรณ์สู้คดีด้วยตัวเอง กระทั่งได้รับการลดโทษกึ่งหนึ่ง แต่เนื่องจากถูกคุมขังมาแล้ว 1 ปี 8 เดือน ศาลจึงสั่งให้ปล่อยตัวทันที จากนั้น พรรคคอมมิวนิสต์แห่งประเทศไทย จึงได้มีมติรับเข้าเป็นสมาชิกพรรค ในขณะที่มีอายุเพียง 17 ปี

ในปี พ.ศ. 2510 (สิงหาคม) ธง แจ่มศรีถูกจับข้อหามีการกระทำอันเป็นคอมมิวนิสต์อีกครั้งพร้อมสหายหลายคนที่กทม. ธง แจ่มศรีได้รับการปล่อยตัวหลังเหตุการณ์ 14 ตุลาคม 2516 แล้วเข้าป่าร่วมกับพคท.(สหายหลายคนได้รับการปล่อยตัวหลังการพิจารณาคดี2ปีเนื่องจากไม่มีพยานหลักฐาน)

ในปี พ.ศ. 2551 ธง แจ่มศรี ในฐานะเลขาธิการกลางพรรคคอมมิวนิสต์แห่งประเทศไทย ยังคงมีการเคลื่อนไหวอยู่ โดยได้ออกถ้อยแถลงในโอกาสครบรอบ 66 ปีของพรรคฯ ปี 2553 ธง แจ่มศรี ออกแถลงการณ์ยุติการนำแต่ไม่ยุบพรรค จนเกิดความไม่พอใจและกดดันให้เขาลาออกจากเลขาธิการพรรค และเลือกให้วิชัย ชูธรรม เป็นเลขาธิการพรรคแทน ในที่สุดธง แจ่มศรี และสหายจึงไปจัดตั้งพรรคประชาธิปไตยประชาชนไทย" (พปท.) และมีการเคลื่อนไหวแบบ “ปิดลับที่สุด”“คอมมิวนิสต์ไทย” บนเส้นทางรัฐสภา?

ธง แจ่มศรี ถึงแก่อสัญกรรมอย่างสงบ เมื่อวันที่ 9 กรกฎาคม พ.ศ. 2562  ที่อำเภอพุทธมณฑล จังหวัดนครปฐม สิริอายุรวม 97 ปีอำลา 'ธง แจ่มศรี' เลขาธิการ พคท. ที่วัดพระประโทณเจดีย์ ประชาไท สืบค้นเมื่อ 14 กรกฎาคม 2562

 บรรณานุกรม 

 สุธาชัย ยิ้มประเสริฐ และคณะ. (2562). ใต้ธงปฏิวัติ: ประวัติศาสตร์พรรคคอมมิวนิสต์แห่งประเทศไทยจากคำบอกเล่าของ ธง แจ่มศรี และสหาย (พ.ศ. 2464-2537). ใน ธง แจ่มศรีใต้ธงปฏิวัติ. น. 169-496. มปท: มปพ.
# มเหสี (แก้ความกำกวม)
มเหสี อาจหมายถึง

 พระพุทธเจ้า หรือ พระโคตมพุทธเจ้า พระพุทธเจ้าพระองค์ปัจจุบัน, มเหสี มาจาก "มหา" + "อีสี" หมายถึง ฤๅษีใหญ่ หรือผู้แสวงหาศีลาทิคุณ (คุณอันมีศีลเป็นต้น) อันยิ่งใหญ่
 มเหสี (ตำแหน่งฝ่ายใน) คือ นางเมือง, กล่าวคือ  ชายาพระเจ้าแผ่นดิน
# คู สตาร์ก
แคทลีน ดี-แอนน์ สตาร์ก (เกิด 26 เมษายน ค.ศ. 1956) เป็นนักแสดง นางแบบ และช่างภาพชาวอเมริกัน รู้จักกันในชื่อ คู สตาร์ก   สตาร์กมีชื่อเสียงจากการรับบทเปลือยในภาพยนตร์อีโรติกของอังกฤษ เรื่อง The Awakening of Emily หรือ Emily ในปี ค.ศ. 1976 และต่อมาได้มีความสัมพันธ์คบหากับเจ้าชายแอนดรูว์ พระราชโอรสในสมเด็จพระราชินีนาถเอลิซาเบธที่ 2 แห่งพระราชวงศ์อังกฤษ ทั้งคู่คบหากันเป็นเวลา 18 เดือนKoo Stark: From Royal Romance to the High Court Daily Telegraph, 11 Feb 2011 ก่อนเสกสมรสกับซาราห์ มาร์กาเร็ต เฟอร์กูสัน

สตาร์กเกิดและเติบโตที่นิวยอร์ก สหรัฐอเมริกา เป็นบุตรของผู้อำนวยการสร้าง และพิธีกรรายการโทรทัศน์ ต่อมาเธอได้ย้ายมาอยู่ประเทศอังกฤษตั้งแต่อายุ 16 ปี และเริ่มได้งานแสดงภาพยนตร์สเปนเรื่อง Las adolescentes (1975) และภาพยนตร์อังกฤษเรื่อง Emily (1976)  เธอยังได้แสดงบทตัวประกอบในภาพยนตร์เรื่อง Star Wars (1977)  แต่บทของเธอถูกตัดออกในภายหลัง http://www.imdb.com/title/tt0076759/trivia

ต่อมาเธอได้คบหากับเจ้าชายแอนดรูว์ ท่ามกลางความไม่เห็นด้วยจากสมาชิกพระราชวงศ์อังกฤษ และได้ยุติความสัมพันธ์กันในปี ค.ศ. 1982  หลังเจ้าชายแอนดรูว์เสด็จกลับจากสงครามหมู่เกาะฟอล์กแลนด์
# ฟรานเซส แชนด์ คิดด์
ฟรานเซส รูธ ชานด์ คิดด์ (สกุลเดิม โรช และเคยดำรงตำแหน่ง "ไวส์เคานเตสอัลธอร์พ") (20 มกราคม ค.ศ. 1936  - 3 มิถุนายน ค.ศ. 2004) เกิดที่พาร์กเฮาส์ นอร์ฟอล์คEngland & Wales, Birth Index, Jan Feb Mar 1936, 4b 344, Freedbridge Lynn, Norfolk เป็นภรรยาคนแรกของจอห์น สเปนเซอร์ เอิร์ลสเปนเซอร์ที่ 8 และเป็นมารดาของไดอานา เจ้าหญิงแห่งเวลส์  หลังจากประสบปัญหาชีวิตสมรสล้มเหลวถึงสองครั้ง และการเสียชีวิตของ จอห์น บุตรชายคนแรกในวัยทารก และไดอานา เจ้าหญิงแห่งเวลส์ ธิดาคนเล็กจากอุบัติเหตุ จึงทำให้ฟรานเซสได้เปลี่ยนศาสนาไปนับถือนิกายโรมันคาทอลิกในช่วงบั้นปลายชีวิต และอุทิศตนให้กับงานสาธารณกุศล  

ฟรานเซสเป็นธิดาของ เอ็ดมุนด์ โรช บารอนเฟอร์มอยที่ 4 ผู้เป็นพระสหายของสมเด็จพระเจ้าจอร์จที่ 6 มารดาของเธอคือ รูธ โรช บารอนเนสเฟอร์มอย นางสนองพระโอษฐ์ของสมเด็จพระราชินีเอลิซาเบธ พระราชชนนี 

ฟรานเซสเสียชีวิตในวันที่ 3 มิถุนายน ค.ศ. 2004 หลังล้มป่วยอยู่นานหลายเดือนด้วยโรคพาร์กินสันและมะเร็งในสมอง
# บีเออี ซีแฮร์ริเออร์
บริติชแอร์โรว์สเปซ ซีแฮร์ริเออร์ หรือ บีเออี ซีแฮร์ริเออร์ เป็นเครื่องบินขับไล่ โจมตี และลาดตระเวนทางทะเลขึ้นลงแนวดิ่ง/ระยะสั้น พัฒนามาจากฮ็อคเกอร์-ซิดเดลี่ย์ แฮริเออร์ เข้าประจำการครั้งแรกในกองทัพราชนาวีอังกฤษ ในเดือนเมษายน พ.ศ. 2523 ภายใต้ชื่อว่า ซีแฮร์ริเออร์ เอฟอาร์เอส 1 (Sea Harrier FRS1) หรือรู้จักกันในนามไม่เป็นทางการว่า "ชาร์" (Shar) ซึ่งเป็นเรื่องแปลกใหม่ในยุคนั้นที่เครื่องบินรบทางทะเลมีขนาดใหญ่และสามารถใช้ความเร็วได้เหนือเสียง บทบาทหลักของซีแฮริเออร์คือป้องกันภัยทางอากาศให้แก่เรือบรรทุกเครื่องบินแห่งราชนาวีอังกฤษ

 ประเทศผู้ใช้งาน 
 
 

แหล่งข้อมูลอื่น

 ฮ็อคเกอร์-ซิดเดลี่ย์แฮริเออร์
# ทากามัตสึ
ทากามัตสึ  เป็นเมืองหลวงของจังหวัดคางาวะบนเกาะชิโกกุ ประเทศญี่ปุ่น เป็นเมืองท่าสำคัญในบริเวณทะเลในเซโตะ ใน ค.ศ. 2010 มีจำนวนประชากรประมาณ 419,361 คน

ทากามัตสึเป็นศูนย์กลางทางเศรษฐกิจและการปกครองที่าคัญตั้งแต่ยุคเอโดะ เมื่อไดเมียวตระกูลมัตสึไดระสถาปนาทากามัตสึเป็นศูนย์กลางการปกครองของแคว้นทากามัตสึ ทากามัตสึในปัจจุบันก่อตั้งขึ้นเมื่อวันที่ 15 กุมภาพันธ์ พ.ศ. 2433
# เจ้าฟ้าแสนเมือง
เจ้าฟ้าแสนเมือง  หรือ พระแสนเมือง ทรงเป็นเจ้าฟ้าเชียงแสนภายใต้การปกครองของพม่าระหว่างปี พ.ศ. 2198/2199 ไทยสากลเทียบตามปฏิทินสุริยคติไทย โดยยึดวันปีใหม่คือ 1 มกราคม (จ.ศ. 1017) - พ.ศ. 2215/2216 ไทยสากล (จ.ศ. 1034)

 พระราชประวัติ 
เจ้าฟ้าแสนเมืองขึ้นครองเมืองเชียงแสนหลังจากเจ้าฟ้าหมวกคำผู้เป็นพระราชบิดาสิ้นพระชนม์เมื่อ พ.ศ. 2198/2199 ไทยสากล (จ.ศ. 1017) หลังจากนั้นถูกนำตัวไปกรุงอังวะในปีเดียวกัน เจ้าฟ้าแสนเมืองทรงได้รับการแต่งตั้งเป็นเจ้าฟ้าและกลับมายังเมืองเชียงแสนในปี พ.ศ. 2200/2201 ไทยสากล (จ.ศ. 1019)

ในปี พ.ศ. 2204 ไทยสากล สมเด็จพระนารายณ์มหาราชแห่งกรุงศรีอยุธยาทรงยกทัพขึ้นมาตีเมืองเชียงใหม่ รวมถึงเมืองเชียงแสนในสงครามตองอู–อยุธยา (ค.ศ. 1662–1664) ทำให้ชาวเมืองเชียงแสนต้องอพยพออกจากเมืองไปตั้งเป็นเมืองใหม่ชื่อว่า เวียงเชียงแสนน้อย จนกระทั่งปี พ.ศ. 2205/2206 ไทยสากล (จ.ศ. 1024) จึงกลับเข้าไปอยู่ในเมืองดังเดิม ตั้งแต่นั้นมาเจ้าฟ้าแสนเมืองทรงตัดขาดจากกรุงอังวะ ดังที่ระบุไว้ในพงศาวดารเงินยางเชียงแสนว่า แต่นั้นมาบ่ได้ไปเฝ้ากษัตริย์เจ้าในเมืองอังวะ ก็ขาดจากราชการในอังวะแต่นั้นมา

เจ้าฟ้าแสนเมืองสิ้นพระชนม์เมื่อ พ.ศ. 2215/2216 ไทยสากล (จ.ศ. 1034) เจ้าฟ้าอินทร์เมืองผู้เป็นพระโอรสได้ครองเมืองเชียงแสนต่อมา

 พงศาวลี
# แซซริฟฟิค (2011)
แซซริฟฟิค (2011)  เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 15 พฤษภาคม  ค.ศ. 2011 ที่  TNA Impact! Zone เมือง Orlando, Florida

ผลการปล้ำ
#แมทช์การปล้ำกำหนดการปล้ำเวลา1แม็กซิกัน อเมริกา (เฮอร์แนนดิช และ อานาร์เควีย) (พร้อมด้วย Sarita และ Rosita) ชนะ Ink , Inc. (จิส เนล และ ชานนอน มูร์) แมทช์ปล้ำแทกทีม9:392Brian Kendrick ชนะ Robbie E (พร้อมด้วย Cookie)แมทช์ปล้ำเดี่ยว6:413มิกกี เจมส์ (c) ชนะ มาดีสัน เรย์นแมทช์ปล้ำเดี่ยว เพื่อชิงแชมป์น็อคเอ้าน์หญิง TNA with the stipulation if Mickie won, Tara's contract with Madison would be nullified and Tara would be free to work in TNA.6:574คาซาเรียน (c) ชนะ แม็ก บักแมทช์ปล้ำเดี่ยว เพื่อชิงแชมป์เอ็กซ์ดิวิชั่น11:215คริมสัน ชนะ อาบิสแมทช์ปล้ำเดี่ยว10:436เบียร์ มันนี จำกัด (บ็อบบี รูด และ เจมส์ สตรอม) (c) vs. Immortal (แมต ฮาร์ดี และ คริส ฮาร์ริส)แมทช์ปล้ำแทกทีม เพื่อชิงแชมป์แทกทีม TNA13:517ทอมมี ดรีเมอร์ ชนะ เอเจ สไตส์แมทช์ปล้ำไม่มีกฎกติกา13:048เคิร์ต แองเกิล และ ไชนา ชนะ เจฟ จาเรต และ เคริน จาเรตต์แมทช์ปล้ำแทกทีม10:199สติง ชนะ ร็อบ แวน แดมแมทช์ปล้ำเดี่ยว เพื่อชิงแชมป์โลก TNA12:45

ดูเพิ่ม
ทีเอ็นเอ แซซริฟฟิค
รายชื่อเพย์-เพอร์-วิวของทีเอ็นเอ
# ปฏิญญามอสโก
ปฏิญญามอสโก ได้มีการลงนามระหว่างการประชุมมอสโก เมื่อวันที่ 30 ตุลาคม ค.ศ. 1943 ชื่ออย่างเป็นทางการของแถลงการณ์ดังกล่าวคือ "แถลงการณ์ของสี่ชาติเกี่ยวกับความมั่นคงทั่วไป" เอกสารดังกล่าวได้รับการลงนามโดยรัฐมนตรีต่างประเทศของรัฐบาลสหรัฐอเมริกา สหราชอาณาจักร และสหภาพโซเวียต แถลงการณ์ดังกล่าวมีสี่ส่วนแยกจากกัน

 แถลงการณ์ร่วมสี่ชาติ 
ในส่วนแถลงการณ์ร่วมสี่ชาติ รัฐบาลสหรัฐอเมริกา สหราชอาณาจักร สหภาพโซเวียต และจีน  ตามที่แถลงการณ์โดยสหประชาชาติเมื่อเดือนมกราคม ค.ศ. 1942 และแถลงการณ์ถัดมา เพื่อคงความเป็นปรปักษ์กับชาติฝ่ายอักษะเหล่านี้ซึ่งประเทศทั้งสี่ต่างอยู่ในสภาวะสงครามจนกว่าประเทศเหล่านี้จะยอมลดอาวุธลงบนพื้นฐานของการยอมจำนนอย่างปราศจากเงื่อนไข ทั้งสี่ประเทศยังได้รับรองความจำเป็นที่จะจัดตั้งองค์การระหว่างประเทศทั่วไป (สหประชาชาติ) ให้เร็วที่สุดเท่าที่จะทำได้ บนแนวคิดของอธิปไตยที่เท่าเทียมกันของรัฐที่รักสันติทั้งหมด และเปิดโอกาสให้รัฐเหล่านี้ล้วนมีโอกาสสมัครเข้าเป็นสมาชิกได้ ไม่ว่าใหญ่หรือเล็ก เพื่อการธำรงรักษาสันติภาพและความมั่นคงระหว่างประเทศ

 แถลงการณ์ส่วนที่เกี่ยวข้องกับอิตาลี 
ในส่วนของแถลงการณ์ที่เกี่ยวข้องกับอิตาลีนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่า ฟาสซิสต์และอิทธิพลของฟาสซิสต์นั้นควรจะถูกทำลายลงอย่างสมบูรณ์ และชาวอิตาลีควรจะได้รับทุกโอกาสในการจัดตั้งรัฐบาลและสถาบันอื่นโดยตั้งอยู่บนแนวคิดประชาธิปไตย

 แถลงการณ์ส่วนที่เกี่ยวข้องกับออสเตรีย 
ในส่วนของแถลงการณ์ที่เกี่ยวข้องกับออสเตรียนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่าการผนวกออสเตรียของเยอรมนีนั้นไม่มีผลและเป็นโมฆะ ทั้งสี่ประเทศเรียกร้องให้มีการจั้ดตั้งออสเตรียเสรีภายหลังชัยชนะเหนือนาซีเยอรมนี

 แถลงการณ์ว่าด้วยความอำมหิต 
ส่วนสุดท้ายของแถลงปฏิญญามอสโกมีชื่อว่า แถลงการณ์ว่าด้วยความอำมหิต และได้รับการลงนามโดยประธานาธิบดีสหรัฐ แฟรงกลิน ดี. โรสเวลต์ นายกรัฐมนตรีสหราชอาณาจักร วินสตัน เชอร์ชิลล์ และผู้นำสูงสุดโซเวียต โจเซฟ สตาลิน พวกเขาหมายเหตุว่า "หลักฐานของความโหดร้าย การสังหารหมู่ และการประหารชีวิตหมู่อันเลือดเย็นซึ่งได้กระทำโดยกองทัพฮิตเลอร์ในหลายประเทศซึ่งถูกรุกรานและจากที่พวกเขากำลังถูกขับไล่ออกไปอย่างต่อเนื่อง" พวกเขาเห็นพ้องว่าชาวเยอรมันจะถูกส่งกลับไปยังประเทศที่พวกเขาก่ออาชญากรรมของตนขึ้น และ "ตัดสิน ณ ที่นั้นโดยประชาชนที่พวกเขาได้กระทำอย่างโหดเหี้ยมนั้น" ในกรณีของชาวเยอรมันซึ่งการกระทำความผิดทางอาญาไม่มีที่ตั้งชัดเจนนั้น พวกเขาจะถูกลงโทษโดยการตัดสินใจร่วมกันของรัฐบาลฝ่ายสัมพันธมิตร

แถลงการณ์ว่าด้วยความอำมหิตนั้นส่วนใหญ่ร่างขึ้นโดยวินสตัน เชอร์ชิลล์Tehran Conference: Tripartite Dinner Meeting  November 29, 1943 Soviet Embassy, 8:30 PM และนำไปสู่การจัดตั้งคณะกรรมการที่ปรึกษายุโรป ซึ่งได้ร่างกฎบัตรลอนดอน
# วัดเขากะโหลก (จังหวัดลพบุรี)
วัดเขากะโหลก  เป็นวัด ตั้งอยูหมู่ที่ 4 ตำบลโคกสำโรง อำเภอโคกสำโรง จังหวัดลพบุรี

 ประวัติ 
วัดเขากะโหลก  ตั้งอยู่ไม่ห่างจากตัวอำเภอโคกสำโรงมากนัก น่าจะประมาณ 2 กิโลเมตร เป็นวัดที่ตั้งอยู่บริเวณที่เรียกว่าเขากะโหลก ซึ่งเป็นยอดเขาเตี้ยๆ ส่วนบนยอดเขาเป็นที่ตั้งของพระอุโบสถและวิหาร ซึ่งมีความโดดด่นสวยงาม เมื่อมองออกมาจากทางเข้าจะเห็นพระอุโบสถตั้งสง่าอยู่บนภูเขา นับเป็นวัดที่มีทิวทัศน์สวยงามแห่งหนึ่งของอำเภอโคกสำโรง วัดแห่งนี้ได้ถูกพัฒนาและก่อสร้างอย่างสวยงาม และนอกจากนี้ยังใช้เป็นสถานที่ในการปฏิบัติธรรมให้แก่พุทธศาสนิกชนอีกด้วย
# มุขมณฑลแคนเทอร์เบอรี
มุขมณฑลแคนเทอร์เบอรี  เป็นมุขมณฑลของคริสตจักรแห่งอังกฤษ ครอบคลุมพื้นที่เทศมณฑลเคนต์ตะวันออก มุขมณฑลนี้ก่อตั้งโดยนักบุญออกัสตินแห่งแคนเทอร์เบอรีในปี ค.ศ. 597 มีศูนย์กลางอยู่ที่มหาวิหารแคนเทอร์เบอรี นับเป็นมุขมณฑลที่เก่าแก่ที่สุดของคริสตจักรแห่งอังกฤษ

ประมุขของมุขมณฑลคืออาร์ชบิชอปแห่งแคนเทอร์เบอรี แต่เนื่องจากตำแหน่งนี้ต้องเป็นทั้งมุขนายกมหานครประจำภาคแคนเทอร์เบอรี ไพรเมตแห่งอังกฤษทั้งหมด และผู้นำระดับโลกของแองกลิคันคอมมิวเนียน อาร์ชบิชอปนี้จึงมักปฏิบัติราชการที่พระราชวังแลมเบทที่ลอนดอน ไม่ได้ปฏิบัติงานที่มุขมณฑล ดังนั้นปริมุขนายกในภาคคริสตจักรเดียวกันคือบิชอปแห่งโดเวอร์จึงมาอยู่ประจำการแทนและเรียกว่า "บิชอปในแคนเทอร์เบอรี" มีอำนาจการบริหารเสมือนเป็นมุขนายกประจำมุขมณฑลเอง นอกจากนี้ปริมุขนายกอีกตำแหน่งหนึ่งคือบิชอปแห่งเมดสโตน แต่ตำแหน่งนี้เพิ่งถูกยกเลิกไปในเดือนพฤศจิกายนปี ค.ศ. 2010

ในด้านการจัดระเบียบองค์กร มุขมณฑลแคนเทอร์เบอรีถูกแบ่งออกเป็น 3 เขตอัครพันธบริกร ซึ่งประกอบด้วยดีนารี 16 เขต ได้แก่
 เขตอัครพันธบริกรแคนเทอร์เบอรี ประกอบด้วย Canterbury East Bridge Reculver Thanet และ West Bridge
 เขตอัครพันธบริกรแอชฟอร์ด ประกอบด้วย Ashford Dover Elham และ Sandwich
 เขตอัครพันธบริกรเมดสโตน ประกอบด้วย Cranbrook, Maidstone, North Downs, Romney, Ospringe, Sittingbourne และ Tenterden
# อารินะ ทาเนมูระ
อารินะ ทาเนมูระ  กรุ๊ปเลือด: A เกิดวันที่ 12 มีนาคม ค.ศ. 1978 เป็นศิลปินการ์ตูนญี่ปุ่น ที่ส่วนใหญ่จะเขียนการ์ตูนแนวโชโจะ ผลงานเปิดตัว: Ni banme no koi no katachi (ปี 1996 ในริบ้อนฉบับพิเศษ เดือน 6) งานเปิดตัวครั้งแรกของเธอ คือ The Style of the Second Love ซึ่งเป็นผลงานรวม ต่อมาเธอได้เปิดผลงานเดี่ยวในปี 2009 การ์ตูนของเธอได้ทำออกโทรทัศน์หลายเรื่อง เช่น Kamikaze Kaitou Jeanne และ Full Moon wo Sagashite 

ผู้ช่วย: มินาเสะ ไอ, อาซาโนะ เกียเกีย, คาซึกิ รูกะ, มาริ,โคนาโกะ
# จังหวัดวอลลูนบราบันต์
วอลลูนบราบันต์  หรือ บราบ็องวาลง  เป็นจังหวัดในแคว้นวอลลูนของประเทศเบลเยียม ทางเหนือมีพื้นที่ติดต่อกับจังหวัดเฟลมิชบราบันต์ ทางตะวันออกติดต่อกับจังหวัดลีแยฌ และทางใต้ติดต่อกับจังหวัดนามูร์และจังหวัดแอโนของประเทศเบลเยียม 

จังหวัดวอลลูนบราบันต์มีเมืองหลวงชื่อวาฟวร์ และมีพื้นที่ 1,097 ตารางกิโลเมตร ประกอบด้วยเขตเพียงเขตเดียวซึ่งแบ่งออกเป็น 27 เทศบาล

จังหวัดวอลลูนบราบันต์ก่อตั้งขึ้นในวันที่ 1 มกราคม ค.ศ. 1995 จากการแยกอดีตจังหวัดบราบันต์เป็น 3 ส่วน ได้แก่ จังหวัดวอลลูนบราบันต์ จังหวัดเฟลมิชบราบันต์ และแคว้นนครหลวงบรัสเซลส์ซึ่งไม่ขึ้นกับจังหวัดใด การแยกจังหวัดครั้งนี้เป็นไปเพื่อรองรับการจัดการปกครองแบบสหพันธรัฐใน 3 แคว้น ได้แก่ แคว้นเฟลมิช แคว้นวอลลูน และแคว้นนครหลวงบรัสเซลส์

ยุทธการวอเตอร์ลูซึ่งเป็นยุทธการครั้งสุดท้ายของจักรพรรดินโปเลียนที่ 1 เกิดขึ้นที่เมืองวอเตอร์ลูในจังหวัดนี้

 เขตการปกครอง 
จังหวัดวอลลูนบราบันต์ประกอบด้วย 1 เขต  คือ เขตนีแวล

และแบ่งย่อยเป็น 27 เทศบาล  ดังแผนที่นี้
ไฟล์:Brabant-WallonGemeenten.png
# ดับเบิลยูซีดับเบิลยู เวิลด์เทเลวิชั่น แชมเปี้ยนชิพ
ดับเบิลยูซีดับเบิลยู เวิลด์เทเลวิชั่น แชมเปี้ยนชิพ เป็นเข็มขัดแชมป์รองของ เวิลด์แชมเปี้ยนชิพเรสต์ลิง หรือ WCW ก่อตั้งขึ้นเมื่อ 27 กุมภาพันธ์ ค.ศ. 1974 ถึง วันที่ 10 เมษายน ค.ศ. 2000

สถิติในการครองแชมป์
¤ความยาวที่แน่นอนของการปกครองอย่างน้อยหนึ่งชื่อเรื่องมีความไม่แน่นอนจึงมีความยาวสั้นที่สุดที่เป็นไปได้จะใช้
ลำดับEach reign is ranked highest to lowest; reigns with the exact number mean that they are tied for that certain rank.รายชื่อนักมวยปล้ำสมัยที่ครองระยะเวลาการครอง (วัน)
# เบิร์น (แก้ความกำกวม)
เบิร์น อาจหมายถึง
 แบร์น (Bern) เมืองหลวงของประเทศสวิตเซอร์แลนด์
 เบิร์น (แหล่งน้ำ) (burn) ลักษณะของแหล่งน้ำประเภทหนึ่ง